ΓΡΑΠΤΗ ΕΡΩΤΗΣΗ E-1344/01

υποβολή: Bart Staes (Verts/ALE) προς την Επιτροπή

(4 Μαΐου 2001)

Θέμα: Εμπόριο τσιγάρων

Με την αγωγή της Επιτροπής κατά δύο αμερικανικών καπνοβιομηχανιών οι εισαγωγές και οι εξαγωγές τσιγάρων βρέθηκαν πάλι στο επίκεντρο του ενδιαφέροντος. Επικρατεί ασάφεια ως προς το μέγεθος του εμπορίου (και του λαθρεμπορίου) τσιγάρων.

Απαντώντας στην ερώτηση Ε-3720/00(1) της 30ής Νοεμβρίου 2000 η Επιτροπή ανακοίνωσε, στις 18 Ιανουαρίου, ότι για την απάντηση της ερώτησης χρειάζεται να συγκεντρωθούν τα αναγκαία δεδομένα. Επρόκειτο να ανακοινώσει τα αποτελέσματα της έρευνάς της όσο το δυνατό συντομότερα.

Γι' αυτό το λόγο, θα ήθελα να απαντήσει η Επιτροπή στα ακόλουθα ερωτήματα:

1. Τί ποσότητες τσιγάρων κατασχέθηκαν στα διάφορα κράτη μέλη της ΕΕ το 1997, 1998 και 1999;

2. Κατά σειρά σπουδαιότητας, ποιές ήταν οι πέντε πρώτες μάρκες τσιγάρων που κατασχέθηκαν το 1997, 1998 και 1999;

3. Ποιά κράτη μέλη εξήγαγαν, την περίοδο 1997-1999 τσιγάρα στην Κύπρο; (στοιχεία ανά έτος, κράτος μέλος και ποσότητα τσιγάρων)

4. Ποιά κράτη μέλη εξήγαγαν, την περίοδο 1997-1999, τσιγάρα στην Γιουγκοσλαβία; (στοιχεία ανά έτος, κράτος μέλος και ποσότητα τσιγάρων)

5. Από ποιές χώρες εισήχθησαν, κατά την περίοδο 1997-1999, τσιγάρα στην ΕΕ, από το λιμάνι της Αμβέρσας; (στοιχεία ανά έτος, χώρα προέλευσης και ποσότητα τσιγάρων)

6. Προς ποιές χώρες, εκτός της ΕΕ, εξήχθησαν, κατά την περίοδο 1997-1999, τσιγάρα από τη βελγική ομοσπονδία; (στοιχεία ανά έτος, χώρα προορισμού και ποσότητα τσιγάρων).

(1) ΕΕ C 151 E της 22.5.2001, σελ. 204.

Κοινή συμπληρωματική απάντηση του κ. Schreyer εξ ονόματος της Επιτροπής στις γραπτές ερωτήσεις E-3720/00 και E-1344/01

(22 Μαΐου 2001)

Με βάση τα διαθέσιμα στατιστικά στοιχεία που δεν την δεσμεύουν, η Επιτροπή θα ήθελε, κατά πρώτο λόγο, να δηλώσει ότι:

- κάθε χρόνο κατάσχονται αρκετά δισεκατομμύρια τσιγάρα"

- από το1997 έως το 1999, η Ιταλία εμφανίζεται σε καθένα από τα έτη αυτά ως το κράτος μέλος με τονψηλότερο αριθμό κατασχεθέντων τσιγάρων (το 1999, σχεδόν το 35 % του συνόλου των τσιγάρων που κατασχέθηκαν εντός της Κοινότητας)"

- μεταξύ 1997 και 1999, η αύξηση του αριθμού κατασχεθέντων τσιγάρων στην Κοινότητα ήταν 215 %. Πάντως, το μέγεθος αυτής της συνολικής αύξησης ποικίλλει στα διάφορα κράτη μέλη. Κατά την εν λόγω σύντομη περίοδο, το Βέλγιο είχε ποσοστό αύξησης 2701 %, ακολουθούμενο από τις Κάτω Χώρες (1899 %) και τη Φινλανδία (1570 %).

Ανάμεσα στις μάρκες τσιγάρων που παράγονται στα κράτη μέλη, οψηλότερος αριθμός κατασχεθέντων τσιγάρων το 1999 ήταν, κατά σειρά σπουδαιότητας, Regal, Superkings, West και Benson & Hedges. Ανάμεσα στις μάρκες τσιγάρων που παράγονται εκτός της Ευρωπαϊκής Κοινότητας, οψηλότερος αριθμός κατασχεθέντων τσιγάρων, επίσης το 1999, ήταν Marlboro.

Τέλος, η Επιτροπήπογραμμίζει το γεγονός ότι η Αμβέρσα είναι ένα από τα μεγαλύτερα λιμάνια διακίνησης τσιγάρων στον κόσμο.

Λόγω του μεγέθους των αριθμητικών στοιχείων που παρέχονται προκειμένου να δοθεί απάντηση σε πιο συγκεκριμένες ερωτήσεις σχετικά με τις εξαγωγές τσιγάρων, η Επιτροπή διαβιβάζει τα στοιχεία αυτά απευθείας στο αξιότιμο μέλος και στη Γραμματεία του Κοινοβουλίου. Τα στοιχεία αυτά, που έχουν ληφθεί από βάσεις δεδομένων, είναι δυνατόν να μην είναι πλήρη και δεν πρέπει να εκληφθούν ως δεσμευτικά για την Επιτροπή.